Predkladacia správa

Materiál Štatistická správa o základných vývojových tendenciách v hospodárstve SR v roku 2002 a prognóza vývoja na 1. polrok 2003 sa predkladá na základe úlohy č. 16 plánu práce vlády SR na marec 2003. 

Materiál obsahuje základné údaje a informácie o vývoji hrubého domáceho produktu, tvorby hrubého fixného kapitálu, konečnej spotreby domácností, inflácie, zahraničnoobchodnej činnosti, hospodárení nefinančných a finančných korporácií, zamestnanosti a nezamestnanosti a priemernej mesačnej mzdy v roku 2002. Obsahuje tiež prognózu vývoja vybraných ukazovateľov na 1. polrok 2003. 

Predkladaná štatistická správa je informatívny materiál. Podrobnejšie údaje a informácie zverejní Štatistický úrad v publikácii Štatistická správa o základných vývojových tendenciách v hospodárstve SR v roku 2002 a prognóza vývoja na 1. polrok 2003, ktorá bude vydaná v 12. týždni t. r.